b'\n_START_ARTICLE_\nAaronas\n_START_PARAGRAPH_\nAaronas (hebr. \xd7\x90\xd6\xb7\xd7\x94\xd6\xb2\xd7\xa8\xd6\xb9\xd7\x9f) \xe2\x80\x93 Biblijos persona\xc5\xbeas. Aaronas buvo pirmasis izraelit\xc5\xb3 vyriausiasis kunigas, Moz\xc4\x97s brolis ir pagalbininkas. Jis pasi\xc5\xbeym\xc4\x97jo i\xc5\xa1kalba. Reikalavo, kad Egipto faraonas paleist\xc5\xb3 izraelitus i\xc5\xa1 nelaisv\xc4\x97s. Prie Sinajaus kalno paklus\xc4\x99s be vado likusi\xc5\xb3 \xc5\xbemoni\xc5\xb3 reikalavimams padirbdino jiems stab\xc4\x85 - aukso ver\xc5\xa1\xc4\xaf ir leido j\xc4\xaf garbinti vietoj tikrojo Dievo. \xc5\xa0i\xc4\x85 nuod\xc4\x97m\xc4\x99 Dievas jam atleido ir padar\xc4\x97 j\xc4\xaf vyriausiuoju kunigu. Aaronas mir\xc4\x97 Arabijoje sulauk\xc4\x99s 123 met\xc5\xb3; palaidotas ant Horo kalno. Vaizduojamas kaip senas \xc5\xbeyd\xc5\xb3 dvasininkas, d\xc4\x97vintis skraist\xc4\x99, papuo\xc5\xa1t\xc4\x85 varpeliais, turban\xc4\x85 arba galvos apdangal\xc4\x85 - popie\xc5\xbeiaus tiaros prototip\xc4\x85, laikantis smilkytuv\xc4\x85 ir gimin\xc4\x97s vado \xc5\xbeenkl\xc4\x85 - \xc5\xbeydin\xc4\x8di\xc4\x85 lazd\xc4\x85. Da\xc5\xbeniausiai minimas I\xc5\xa1 4,14; 5-12; 28; 29; 32, 1-5.'